EkBass/fiwiki-20250220-pages-articles huggingface dataset:
Acanthastrea

Acanthastrea on kivikorallisuku, johon kuuluu 16 lajia. Niiden polyypit ovat paksuseinäisiä ja aukenevat vain öiseen aikaan.WoRMS taxon details World Register of Marine Species == Ulkonäkö ja koko == Acanthastrea-korallit ovat poikkeuksellisen värikkäitä, niissä on usein punaisen ja oranssin sävyjä, ja voimakkaita värikontrasteja. Koralliitit ovat halkaisijaltaan 8–15 mm.Acan Brain Coral (Acanthastrea echinata) Liveaquaria == Elinympäristö == Acanthastrea-korallit elävät melko matalassa vedessä, esimerkiksi laguunien pohjalla. == Aiheesta muualla == *http://reefkeeping.com/issues/2005-08/ebac/index.php == Lähteet == Luokka:Kivikorallit
Sympatolyytit

Sympatolyytti tai sympatolyyttinen tarkoittaa sympaattisen hermoston välittäjäaineita estävää ainetta. Sympatolyyttejä ovat esimerkiksi: *alfasalpaajat *beetasalpaajat. == Lähteet == Luokka:Biokemia
Rustoahven

Rustoahven (Icosteus aenigmaticus) on Tyynellämerellä tavattava ahvenkaloihin kuuluva kalalaji. Se on ainoa laji rustoahventen (Icosteidae) heimossa. Toisinaan laji sijoitetaan omaan lahkoonsa Icosteiformes. ==Anatomia== Rustoahven on melko kookas kala ja voi saavuttaa jopa 2,13 metrin pituuden. Nimensä mukaisesti kalan tukiranka koostuu pääasiassa rustokudoksesta ja ruumis on hyvin taipuisa. Aikuiset ja nuoret kalat eroavat ulkonäöltään toisistaan huomattavasti. Nuorella kalalla on suomut ja ruumis on hyvin korkea ja litteä. Pitkät selkä- ja peräevät ovat pyöreälaitaiset, kuten myös pyrstöevä. Nuoren rustoahvenen rintaevät ovat kookkaat ja sillä on myös vatsaevät. Kala on väriltään ruskea ja siinä on keltaisia ja violetteja pilkkuja. Nuori kala muuttaa aikuistuu 40-60 cm:n pituisena. Aikuisen lajin ruumis on matalampi, suomuton ja paksunahkainen, pyrstöevä on lievästi haarautunut ja rintaevät ovat pienentyneet ja vatsaevät puuttuvat. Aikuisena rustoahven eroaa nuoresta kalasta myös väritykseltään ollen suklaanruskea. Rustoahvenella ei ole uimarakkoa. ==Levinneisyys ja elintavat== Rustoahventa tavataan pohjoiselta Tyyneltämereltä Japanista Alaskaan ja Kaliforniaan ulottuvalta vyöhykkeeltä. Nuoret kalat elävät lähellä rannikkoa ja ulapalla lähellä pintaa, kun taas aikuiset rustoahvenet elävät lhellä pohjaa, jopa 1 420 metrin syvyydessä. Rustoahvenen hampaat ovat pienet ja terävät ja se pyydystää pääasiassa meduusoja, mutta voi syödä myös mustekaloja ja kaloja. Rustoahvenet ovat kaskelotin yleisiä saaliita. ==Lähteet== Luokka:Ahvenkalat
Dathomirin noidat

Dathomirin noidat ovat kuvitteellisia humanoidihahmoja, jotka esiintyivät animaatiosarjassa Star Wars: The Clone Wars. Dathomirin noidat ovat aggressiivinen naisten johtama humanoidikansa. Noidat ovat jakautuneet klaaneihin, joista tunnetuin on Yösiskokset. Kaikki noitaklaanit eivät ole Galaktisen tasavallan tai jedien vihollisia, mutta suurin osa klaaneista ei halua tasavallan puuttuvan heidän asioihinsa. Dathomirin noidat asuvat Dathomir-nimisen planeetan syrjäseuduilla. Planeetan pääasukkaita ovat zabrakit, joista tunnetuimpia yksilöitä ovat Savage Oppress ja Darth Maul. ==Aseistus== Dathomirin noidat käyttävät jediaseista polveutuvia aseita kuten valojousia, valonuolia ja valoruoskia. Silloin tällöin he kuitenkin onnistuvat rakentamaan tai varastamaan valomiekan, jolloin he ovat Voiman avulla vaikea vastustaja myös jedeille. ==Kyvyt== Dathomirin noidilla on kyky käyttää Voimaa. He käyttävät pääosin pimeän puolen Voimaa, jonka he valjastavat käyttöönsä vihan ja aggression kautta. Kaikista noitaklaaneista aggressiivisimpia ovat Yösiskokset. Dathomirin noidat ovat fyysisesti hyviä taistelijoita notkeutensa ja akrobaattisuutensa ansiosta, mika tulee esiin esimerkiksi heidän hyppiessään ja juostessaan puiden latvustoissa. ==Pelastus== Vuonna 8 ABY Luke Skywalker saapui Dathomirille palauttamaan rauhan planeetalle, jota pimeys oli hallinnut vuosisatojen ajan. Luke taisteli sotaherra Zsinjin klaania vastaan, ja taistelun aikana Luke tappoi Zsinjin ja syöksi hänet vallasta. ==Lähteet== * Animaatiosarja Star Wars: The Clone Wars * Star Wars kuvitettu opas -kirja ==Aiheesta muualla== * Dathomirin noidat Jedipediassa Luokka:Tähtien sodan hahmot
Leningradin asema

Leningradin asema tai Lokakuun asema ( tai Октя́брьский вокзал, Oktjabirski vokzal) on Moskovassa sijaitseva, länteen suuntautuvaa henkilöliikennettä palveleva Venäjän rautateiden rautatieasema. Asemalta liikennöidään junia esimerkiksi Pietariin, Petroskoihin, Murmanskiin, Pihkovaan, Novgorodiin, Tallinnaan sekä Helsinkiin, johon ajetaan Tolstoi-junalla. Rautatieasema sijaitsee Komsomollskaja-aukion laidalla Moskovan ydinkeskustan koillispuolella, 3,3 kilometriä Punaiselta torilta. Saman aukion ympärillä on myös kaksi muuta rautatieasemaa, viereinen Jaroslavlin asema ja aukion eteläpuolella Kazanin asema. Lähin metroasema on Komsomolskaja, joka on sekä punaisen linjan (metrolinja 1) että ruskean metrolinjan (rengaslinja 5) asema. Rautatie Pietarin ja Moskovan välille rakennettiin Venäjän keisari Nikolai I:n aikana 1849 ja tällöin Moskova sai ensimmäisen rautatieasemansa. Aseman alkuperäinen nimi oli hallitsijan mukaan Nikolain asema. Vuonna 1923 asema uudelleennimettiin Lokakuun asemaksi ja pian sen jälkeen Leningradin asemaksi. Molemmat nimet ovat yhä käytössä. == Lähteet == == Aiheesta muualla == * VR:n sivut Leningradin asemasta (vr.fi) * Moskovan matkustustiedote: varovaisuutta asemilla! (formin.fi) * Leningradin aseman tietoja, mm. aseman pohjapiirros, aikataulut, lippumyymälän tiedot yms (moscow.ru) * Venäjän rautateiden matkustajaliikenteen sivut, sis. aikatauluhaku (rzd.ru) * Aikatauluhaku Leningradin asemalle, aikataulussa nimellä Moskva Oktiabrskaia (poezda.net) * , (parovoz.com) Luokka:Moskovan rautatieasemat
Heliofungia actiniformis

Heliofungia actiniformis on kivikorallien laji. Sitä tavataan indopasifisen merialueen keskiosissa, Australian luoteis-, pohjois- ja itäosissa, Japanin eteläosissa, Etelä-Kiinan merellä ja läntisellä Tyynellämerellä. Se elää 1–25 metrin syvyydessä. Kun pyyntilonkerot ovat levällään, tämä koralli näyttää paljon merivuokolta.Pet Education Se on yksi suurimmista koralleista, joka elää yksittäisenä polyyppinä. Se kykenee laajenemaan huomattavasti imemällä kudokseensa vettä. Pullistelemalla eri osia se kykenee keikuttamaan itseään, ravistamaan päälleen joutuneen maa-aineksen tai tarvittaessa liikkumaan paikasta toiseen. Niinpä se voi elää pehmeillä pohjilla, joilla muut korallit hautautuisivat mutaan ja tukehtuisivat.Aquarium Invertebrates: Heliofungia: Husbandry Considerations And Taxonomical Relationships Advanced Aquarist 2003 Lajista esiintyy erilaisia värimuotoja. Yleisin on harmaanruskea pohjaväri, rungossa vaaleat raidat ja pyyntilonkeroiden päät valkoiset. Toinen yleinen pohjaväri on vihreä. Pyyntilonkeroiden kärjet voivat olla joskus vaaleanpunaiset (tällaiset yksilöt muistuttavat Catalaphyllia-lajeja) == Lähteet == Luokka:Kivikorallit
Madden NFL 12

Madden NFL 12 on amerikkalainen jalkapallo-aiheinen videopeli, joka julkaistiin Suomessa 2. syyskuuta 2011. Pelin kehitti EA Tiburon ja sen julkaisi EA Sports. Pelin kansikuvassa esiintyy Peyton Hillis. Pelissä voi pelata kaikilla NFL-joukkueilla, sekä yliopistosarjojen joukkueilla. ==Soundtrack== *"6 Foot 7 Foot" – Lil Wayne featuring Cory Gunz *"All Around The World" – Theophilus London *"Architects" – Rise Against *"Award Tour" – A Tribe Called Quest *"Back For More" – Five Finger Death Punch *"Boom" – Snoop Dogg featuring T-Pain *"Bridge Burning" – Foo Fighters *"Champion" - Chipmunk featuring Chris Brown *"Colours" – Grouplove *"Don't Play Me Close" - David Rush *"Friday" - Rebecca Black *"Get Up!" - Korn featuring Skrillex *"Get the — Up" – Yelawolf *"Ghetto Dreams" – Common featuring Nas *"I Want It All"/"We Will Rock You" – Queen featuring Armageddon *"Last Man Standing" – Asher Roth featuring Akon *"Make Some Noise" – Beastie Boys *"Mind Your Manners" – Chiddy Bang featuring Icona Pop *"Money for the Weekend" – Alberta Cross *"On Ya Mind" – Mellowhype *"Pass Out" – Tinie Tempah *"That Ain't Classy" – Classified *"They Reminisce Over You (T.R.O.Y.)" – Pete Rock & CL Smooth ==Myynti== Peliä oli myyty lokakuuhun 2011 mennessä yli kolme miljoonaa kappaletta kaikki pelialustat yhteen laskettuna. Se oli EA:n kolmanneksi myydyin peli vuonna 2011 heti Battlefield 3:n ja FIFA 12:n jälkeen.Battlefield 3 ships 10 million gamespot.com Viitattu 6.4.2016 ==Lähteet== Luokka:Madden NFL Luokka:Vuoden 2011 videopelit Luokka:Xbox 360 -pelit Luokka:PlayStation 3 -pelit Luokka:PlayStation 2 -pelit Luokka:PlayStation Portable -pelit Luokka:Wii-pelit Luokka:IOS-pelit Luokka:Urheilupelit
Trachyphyllia geoffroyi

Trachyphyllia geoffroyi on kivikoralli, sukunsa, ja joidenkin lähteiden mukaan myös heimonsa ainoa laji, josta on eri värisiä muotoja.Open-Brain, Rose Coral, Family Trachyphylliidae Wet web media Sitä tavataan indopasifisella merialueella. Nämä korallit kasvavat suurina ruusukemaisina polyyppeina, jotka muodostavat muutaman yksilön yhdyskuntia. Niillä on kalkkirunkonsa päällä laaja lihasmassa, josta ne työntävät ulos pyydystyslonkeronsa yleensä yöllä. Lonkeroillaan ne keräävät planktonia ravinnokseen. Ne voivat myös polttaa liian lähelle kasvaneita muita korallilajeja.Pet Education Koralliruusukkeen halkaisija voi olla jopa 8 cm, ja siinä voi olla yksi tai useampia suita.Trachyphyllia geoffroyi Audouin, 1826 World Register of Marine Species == Lähteet == == Aiheesta muualla == *Trachyphyllia geoffroyi Meerwasserlexicon Luokka:Kivikorallit
Mendi Mengjiqi

Mendi Mengjiqi (s. 3. kesäkuuta 1958Polskie Wydawnictwo Muzyczne SA ) on kosovolainen säveltäjä. Hän on etnisesti albaani. Hänen teostensa joukossa on Eurooppa, joka valittiin Kosovon kansallislauluksi 11. kesäkuuta 2008 maan julistauduttua itsenäiseksi 17. helmikuuta. Mengjiqi on myös sanoittanut laulun, mutta virallinen versio on instrumentaalinen.National Anthems Online Kosovon parlamentissa 72 edustajaa äänesti Euroopan hyväksymisen puolesta, 15 äänesti vastaan ja viisi tyhjää.Kosovo Gets National Anthem Kansallislaulun, kuten Kosovon kaikkien muidenkin kansallisten symbolien, on ilmennettävä maan monietnistä luonnetta.Assembly approves Kosovo anthem Mengjiqi valmistui vuonna 1980 musiikkipainotteisesta lukiosta, jossa oli opiskellut musiikin teoriaa ja kontrabassonsoittoa. Hän sai diplomin musiikin teoriassa Prištinan musiikkiakatemiasta vuonna 1987 ja aloitti sävellyksenopintonsa samassa opistossa vuonna 1988. Vuonna 1990 akatemia suljettiin, ja vuonna 1991 Mengjiqi siirtyi Puolaan. Siellä hän opiskeli sävellystä Zbigniew Bujarskin johdolla Krakovan musiikkiakatemiassa. Vuoden 1996 jälkeen hän on diplomin jo saatuaan täydentänyt opintojaan Krzysztof Pendereckin johdolla. Hän on itse opettanut Prištinan yliopiston taiteiden tiedekunnassa. Mengjiqi sävelsi alun perin kevyttä musiikkia ja kappaleita lapsille, mutta teorianopintojensa loppuvaiheissa hän kiinnostui vakavammasta musiikista. Tämän kauden aloittivat teokset Pokan Qika (naiskuorolle) ja Meditations (kontrabassolle ja pianolle). Mengjiqi on käyttänyt teoksissaan albanialaisen kansanmusiikin vaikutteita. Myös Pendereckin ja muiden puolalaisten nykysäveltäjien musiikkiin tutustuminen on muokannut hänen tyyliään. Mengjiqin teoksia on esitetty useissa maissa, esimerkiksi Saksassa, Suomessa, Etelä-Koreassa ja Yhdysvalloissa. Mengjiqi sävelsi musiikin elokuvaan Anatema (2006).Fandango.com: Mendi Mengjiqi Filmography == Lähteet == == Aiheesta muualla == * Luokka:Kosovolaiset säveltäjät Luokka:Kansallislaulujen säveltäjät Luokka:Elokuvasäveltäjät Luokka:Vuonna 1958 syntyneet Luokka:Elävät henkilöt
Ory’s Creole Trombone

”Ory’s Creole Trombone” on Kid Oryn säveltämä jazzkappale. Ory nauhoitti sen Los Angelesissa vuonna 1921 (joidenkin lähteiden mukaan 1922). Yhtyeeseen kuuluivat pasunisti Oryn lisäksi Mutt Carey (kornetti), Dink Johnson (klarinetti), Fred Washington (piano), Ed Garland (basso) sekä Ben Borders (rummut). Nauhoituksen julkaisi John ja Reb Spikesin lyhytikäiseksi jäänyt levy-yhtiö Sunshine Records ja siitä tuli ensimmäinen mustan yhtyeen tekemä jazznauhoitus. Muita samana päivänä nauhoitettuja kappaleita olivat ”When You're Alone Blues”, ”Krooked Blues”, ”Society Blues”, ”That Sweet Something Dear”, ”Maybe Some Day” and ”Froggie Moore”. Oryn yhtyeen nimi oli Kid Ory’s Creole Orchestra, mutta he käyttivät Sunshine-nauhoituksissa nimeä Spike’s Seven Pods of Pepper Orchestra. Levy-yhtiö julkaisi samat nauhoitukset myös nimellä The Sunshine Band. Reb Spikesin mukaan levytysstudion omistana Arne Nordskog painatti omat Nordskog Records -kansikuvansa tuotettuihin levyihin, ja Spikes joutui liimaamaan oman Sunshine-kantensa Nordskogin kansien päälle. Alkuperäisistä levyistä on tullut keräilyharvinaisuuksia; monissa tapauksissa Sunshine-kannet ovat kuluneet pois paljastaen osia Nordskogin kansikuvasta. Osa nauhoitussession masternauhoista tuhoutui kuumuuden takia, kun niitä kuljetettiin Los Angelesista New Jerseyssä sijaitsevaan äänilevytehtaaseen. Nauhoissa käytetty vaha suli kuumuudessa tehden neljä kuudesta nauhoituksesta käyttökelvottomiksi. Vahan sulaminen aiheutti myös kuuluvan napsahduksen ”Ory’s Creole Trombonen” painoksiin. Ory nauhoitti kappaleen urallaan useita kertoja. Vuonna 1927 hän soitti Louis Armstrongin Hot Five -yhtyeen nauhoituksissa, joihin kappale sisältyi. Vuonna 1945 hän nauhoitti kappaleen oman Kid Ory’s Creole Orchestra -yhtyeensä kanssa. Sävellyksessä on selkeitä ragtime-musiikin elementtejä, mikä tekee siitä musiikilliselta tyyliltään uskollisemman vanhalle New Orleansin musiikkityylille kuin mitä monien Chicagossa nauhoittaneiden neworleansilaisten jazzsoittajien kuten King Oliverin musiikki oli. Sävellys on jaettu 16 tahdin osioihin. Osioissa A ja B seurataan alkuperäistä melodiaa improvisoiduilla variaatioilla. C-osa puolestaan toimii kertosäkeenä. Oryn alkuperäisessä nauhoituksessa C-osa soitetaan yhdessä improvisoiden; Louis Armstrong käytti myöhemmässä nauhoituksessaan C-osaa soolotilana itselleen ja klarinetisti Jimmie Noonelle. == Lähteet == Luokka:Vuoden 1921 kappaleet Luokka:Jazzkappaleet Luokka:Yhdysvaltalaiset musiikkikappaleet
Pjetër Gjura

Pjetër Gjura (27. kesäkuuta 1875 – 9. heinäkuuta 1939) oli albanialainen roomalaiskatolinen arkkipiispa. Hän syntyi Shkodërissa ja sai pappisvihkimyksensä tammikuussa 1910. Hänet nimitettiin Durrësin arkkipiispaksi 15. toukokuuta 1929. Piispaksi konsekrointi seurasi 4. elokuuta. Gjura johti arkkihiippakuntaansa kuolemaansa saakka.Catholic- Hierarchy.org: Archbishop Pjetër Gjura == Lähteet == Luokka:Albanialaiset katoliset piispat Luokka:Katoliset arkkipiispat Luokka:Vuonna 1875 syntyneet Luokka:Vuonna 1939 kuolleet
Inhalaatio

Inhalaatio tarkoittaa sisäänhengitystä, mutta sillä tarkoitetaan myös lääkevalmisteen antotapaa, jossa lääke annetaan hengitettynä. Inhalaattori on tällaisen valmisteen antamisessa käytetty apuväline. Inhaloitavat lääkkeet vaikuttavat nopeasti ja ovat korvaamattomia esimerkiksi astman ja keuhkoahtaumataudin (COPD) hoidossa. == Lähteet == Luokka:Lääketiede
Silmätippa

Silmätippa on lääkemuoto, joka tiputetaan suoraan silmään erityisellä annostelijalla. Tiputtaminen on helpointa taivuttamalla pää taaksepäin, vetämällä sormella alaluomea jonkin verran alaspäin ja tiputtamalla lääke silmän ja luomen väliin muodostuneeseen "taskuun". Esimerkiksi silmätulehdusten hoitoon käytettävät lääkkeet annetaan silmätippoina. Oikein käytettynä eli kun ne annostellaan silmään, ne vaikuttavat lähinnä paikallisesti,Käytetäänkö silmätippoja tyrmäystippoina? Kotiliesi.fi 27.1.2020 mutta imetymistä voi tapahtua verenkiertoon ja päästä sitä kautta aiheuttamaan haittaa muualla elimistössä.Mari Kataja, Silmäsairauksien lääkehoidossa käytetään yleensä paikallislääkkeitä, kuten silmätippoja ja silmävoiteita. Terve.fi 3.12.2007, viitattu 16.7.2022 == Lähteet == Luokka:Lääkkeet Luokka:Silmät
Don’t Stop Believin’

”Don’t Stop Believin’” on yhdysvaltalaisen rockyhtyeen Journeyn populaarikappale, joka julkaistiin alun perin singlenä heidän vuoden 1981 albumiltaan Escape. Kappale nousi kymmenen parhaan joukkoon yhdysvaltain Billboard Hot 100 -listalla, Britannian singlelistalla ja Australian singlelistalla. Allmusic on kuvaillut kappaletta ”hymniksi nuorille, jotka haluavat tuntea itsensä vapaiksi”, ja luonnehtinut kappaleen alun kosketinsoitinten riffiä ”yhdeksi rockin parhaista”.[ allmusic] Kappaleen suosio osoitti elpymistä 2000-luvulla. Se näkyi ensin digitaalisten latausten kasvuna ja myöhemmin useissa televisiosarjoissa. Kappale kuullaan muun muassa Sopranosin viimeisessä kohtauksessa, joka on yksi televisiohistorian kuuluisimmista kohtauksista. RIAA:n tilastojen mukaan single on myynyt 18-kertaista platinaa. == Cover-versioita == === Northern Kingsin cover === Suomalainen metalliyhtye Northern Kings teki kappaleesta ensimmäisen metallimusiikkisovituksen ensimmäiselle albumilleen Reborn, joka julkaistiin lokakuussa 2007. === Petra Hadenin cover=== Vuoden 2007 albumi Guilt by Association Vol. 1 sisältää a cappella -version kappaleesta ”Don't Stop Believin'” Petra Hadenin laulamana. === OCD: Moosh and Twist === Räppärit Moosh ja Twist tekivät kappaleesta sovituksen singlelleen ”City Kids”. === Glee-cover === Kappaleesta oman versionsa tekivät myös yhdysvaltalaisen televisiosarjan Gleen näyttelijät. Se julkaistiin ensimmäisenä singlenä sarjan soundtrack-albumilta Glee: The Music, Volume 1. Kappale esitettiin sarjan ensimmäisessä jaksossa. Gleen kappale oli sovitus Petra Hadenin versiosta. Gleen versio kappaleesta oli ehdolla Grammy-palkinnon saajaksi parhaasta duon tai ryhmän pop-esityksestä, mutta palkinnon voitti Trainin kappale ”Hey, Soul Sister”. Kappale julkaistiin digitaalisena latauksena 2. kesäkuuta 2009, ja se menestyi hyvin Yhdysvalloissa, Irlannissa, Isossa-Britanniassa ja Australiassa, joissa se nousi viiden parhaan kappaleen joukkoon kansallisilla musiikkilistoilla. Se myi kultaa Yhdysvalloissa lokakuussa 2009 ja platinaa maaliskuussa 2011, jossa sitä myytiin yli miljoona kappaletta. Se myi platinaa Australiassa 70 000 kappaleella. ”Don't Stop Believin'” pääsi soittolistoille Isossa-Britanniassa BBC Radio 1:ssa ja BBC Radio 2:ssa tammikuussa 2010. == Lähteet == Luokka:Vuoden 1981 kappaleet Luokka:Yhdysvaltalaiset rockkappaleet Luokka:Balladit
Rauman Lukko (pesäpallo)

Rauman Lukko oli 2011–2017 raumalaisen pesäpalloseura Feran edustusjoukkueen nimi. Se pelaa korkeimmalla sarjatasolla, Naisten Superpesiksessä. Lukko pelaa kotiottelunsa Otanlahden pesäpallostadionilla. Feran naisten edustusjoukkue on pelannut kaudesta 2011 lähtien Rauman Lukon nimellä ja logolla, seurojen välillä solmitun sopimuksen myötä. Sopimuksesta huolimatta Superpesisjoukkue kuuluu edelleen Feran alaisuuteen. Superpesis-kaudella 2015 seura ylsi historiansa parhaaseen sijoituksen saavutettuaan SM-pronssia. == Historia == Fera ja Rauman Lukko tekivät 6. syyskuuta 2010 yhteistyösopimuksen. Tuon sopimuksen myötä sovittiin Feran naisten Superpesis-joukkueen siirtymisestä käyttämään Lukon nimeä, logoa ja värejä otteluissaan. Muut Fera ry:n joukkueet jäivät tämän sopimuksen ulkopuolelle. Sopimuksesta huolimatta Superpesis- joukkue kuuluu edelleen Feran alaisuuteen. Yhteistyön taustalla oli seurojen mukaan halu saada positiivista julkisuutta molemmille seuroille. Yhteistyötä oli seurojen puheenjohtajien mukaan mietitty jo pitkään ennen sen toteuttamista. == Palkinnot ja huomionosoitukset == === Palkitut === Vuoden tulokas: * Iida Möttönen (2012) === Naisten Itä-Länsi-valinnat === * Kaisa- Maija Loutti (2011) * Enni Kylä-Kause (2012, 2015) * Emma Nieminen (2013) * Mirka Rintamäki (2014) * Hanna Väisänen (2014, 2015) * Jenna Kammi-Rahnasto (2015, 2016, 2017) * Laura Kerola (2016) * Kaisa-Maija Rosvall (2016, 2017) * Miia Tervonen (2016) * Eeva Mäki-Maukola (2017) == Lähteet == * Luokka:Pesäpalloseurat
Puolan meri-ilmavoimien kalusto

Luettelo Puolan meri-ilmavoimien kalusto sisältää Puolan merivoimien ilma- aseen lentokaluston. == Palveluksessa olevat alukset == Puolan meri- ilmavoimien kalusto Malli Lukumäärä Palvelukseen Muuta Kuva Sukellusveneet Sukellusveneet Sukellusveneet Sukellusveneet Sukellusveneet Sukellusveneet Sukellusveneet Kaman SH-2G Super Seasprite 4 - - - Mil Mi-17 2 - - - PZL W-3RM Anakonda ja W-3T 10 - - - PZL Kania (Mil Mi-2) 5 - - - Mil Mi-14PL/R 10 - - - PZL M28 Bryza 12 - - - == Palveluksesta poistetut == *21 MiG-21bis *5 MiG-21UM *3 Mi-14PS *12 TS-11 *6 TS-11R *Antonov An-2 *Antonov An-28 *11 I-22 *Lim-5 *MiG-21PF ==Ennen toista maailmansotaa == === 1924-1939 === Puolan meri- ilmavoimien kalusto 1920-1923 Malli Lukumäärä Palvelukseen Muuta Kuva Lioré et Olivier LeO H-13B 4 syyskuu 1924 koottu maaliskuussa 1925, tunnusnumerot 1-1 - 1-4 - Schreck FBA-17 HE2 6 1926-1927 tunnusnumerot 4-1 - 4-6 - Schreck FBA-17 MHT2 12 1926-1927 tunnusnumerot 5-1 - 5-10 sekä kaksi siviilitunnusta LOPP ja Lubliniak - Latham 43 HB3 8 1926-1927 tunnusnumerot 3-1 - 3-8 - CAMS-30E 4 1926-1927 tunnusnumerot 2-1 - 2-4 - Lioré et Olivier H-135B3 7 1926-1927 tunnusnumerot 6-1 - 6-7 - WWS Bartel BM-300 5 1930 tunnusnumerot 56-68 - 56-72 - Hanriot HD-14E2 1 mahd. 1928 tunnusnumero 30-32, renkaat - Hanriot HD-28S 1 mahd. 1928 tunnusnumero 30-14S, renkaat - Morane Saulnier MS-35AR/EP2 1 mahd. 1928 tunnusnumero 50-46, renkaat - Lublin R-XIII hydro 1 1931 tunnusnumero 54-15, kellukkeet - Lublin R-VIII bis/ter/hydro 1 3 1932 tunnusnumerot 801-803 - Lublin R-XIII bis/hydro 3 1932 tunnusnumerot 701-703 - Lublin R-XIII ter/hydro 10 1934 tunnusnumerot 704-713 - Lublin R-XII G/hydro 6 1934 tunnusnumerot 714-719 - Lublin R-XIII G 1 1934 tunnusnumero 720 - Lublin R-XX 1 1934 tunnusnumero 806 - RWD 17W 1+5 1938 prototyyppi SP-BPW, sarjatuotanto ei kerennyt palvelukseen - CRDA CANT Z-506 Airone 1 1939 ensimmäinen kuuden tilatun koneen sarjasta - Nikol A-2 1 1939 ORP Gryfille tehty prototyyppi - RWD 13 2 1939 pakko-otettu siviilistä (SP-ATB ja SP-BML) - === 1920 - 1923 === Puolan meri-ilmavoimien kalusto 1920-1923 Malli Lukumäärä Palvelukseen Muuta Kuva Friedrichshafen FF 33H 1 1920 alun perin saksalainen Fokker D VII 1 1920 alun perin saksalainen Friedrichshafen FF 33E 1 1920 No 8 hankittu Gdanskista - Friedrichshafen FF 33L 1 1920 No 9 hankittu Gdanskista - Friedrichshafen FF 49b 1 1920 No 1 hankittu Gdanskista Lübeck-Travemünde F 4 1 1920 No 7 hankittu Gdanskista - Sablatnig SF 5 1 1920 hankittu Gdanskista - Albatros B.II 1 1920 No 4 siirretty Oficerska Szkola Obserwatorów Lotniczychistä Torunista Albatros B.II 2 1921 - - Hansa Brandenburg NW 1 1921 No 6 - DFW C.IV 2 1921 - - Albatros D.V 2 1921 No 5 - Nieuport Macchi M 9 7+3 1921 No 2-1 - 2-9 koottu 1922-1923 FBA S 4 9+4 1921 vain osa palvelukseen - == Lähteet == * Luokka:Puolan merivoimat
Hervé Le Cléac’h

Hervé Marie Le Cléac'h SS.CC. (11. maaliskuuta 1915 Dinéault – 13. elokuuta 2012) oli ranskalainen roomalaiskatolinen piispa. Hänet vihittiin papiksi 18. joulukuuta 1943 ja nimitettiin Taiohaen piispaksi 1. maaliskuuta 1973. Piispaksi vihkiminen seurasi 24. kesäkuuta. Pääkonsekraattorina toimi Michel- Gaspard Coppenrath, jota avustivat Pierre-Paul-Émile Martin ja Laurent Fuahea.Catholic-Hierarchy.org: Bishop Hervé-Maria Le Cléac’h, SS.CC. Le Cléac'h'n johtama hiippakunta vaihtoi 31. toukokuuta 1974 nimensä muotoon Taiohae o Tefenuaenata.Catholic-Hierarchy.org: Diocese of Taiohae o Tefenuaenata Piispa erosi 31. toukokuuta 1986. == Lähteet == Luokka:Ranskalaiset piispat Luokka:Katoliset piispat Luokka:Vuonna 1915 syntyneet Luokka:Vuonna 2012 kuolleet
Moa Hjelmer

Moa Hjelmer (s. 19. kesäkuuta 1990 Tukholma) on ruotsalainen pikajuoksija, joka edustaa Spårvägens FK -seuraa. Hjelmer jäi 200 metrillä välieriin alle 18-vuotiaiden MM-kilpailuissa 2007 juostuaan ajan 24,80 sekuntia. Alle 20-vuotiaiden MM-kilpailuissa 2008 hän jäi 400 metrillä välieriin ajalla 54,12. Alle 20-vuotiaiden EM-kilpailuissa 2009 Hjelmer juoksi pronssille 400 metrillä ajalla 54,01European Athletics Result Service: 20th European Athletics Junior Championships ja alle 23-vuotiaiden EM-kilpailuissa 2011 hopealle 200 metrillä ajalla 23,24. Daegun MM-kilpailuissa 2011 Hjelmer pääsi välieriin 400 metrillä ja jäi alkueriin 200 metrillä. Istanbulin sisäratojen MM-kilpailuissa 2012 hän karsiutui 400 metrin välierissä Ruotsin ennätysajalla 52,29. Helsingin EM-kilpailuissa 2012 Hjelmer voitti kultaa uudella Ruotsin ennätyksellä 51,13 sekuntia. Lontoon olympialaisissa 2012 hän karsiutui 400 metrin alkuerissä. Göteborgin EM-hallikilpailuissa 2013 hän sijoittui pronssille 400 metrin juoksussa Pohjoismaiden ennätystuloksella 52,04 s. Moskovan MM-kilpailuissa 2013 hän karsiutui 200 ja 400 metrin alkuerissä. 200 metrin juoksussa Hjelmerin ennätys on 23,15 sekuntia, jonka hän juoksi Tukholmassa 5. syyskuuta 2021. == Lähteet == Luokka:Ruotsalaiset pikajuoksijat Luokka:Vuonna 1990 syntyneet Luokka:Elävät henkilöt
Ernesto Togni

Ernesto Togni (6. lokakuuta 1926 Brione Verzasca – 11. marraskuuta 2022) oli sveitsiläinen roomalaiskatolinen piispa. Hänet vihki papiksi Luganon hiippakuntaan Angelo Giuseppe Jelmini 7. toukokuuta 1950. Togni sai 15. heinäkuuta 1978 nimityksen Luganon piispaksi, ja piispaksi vihkiminen seurasi 17. syyskuuta. Pääkonsekraattorina toimi Ambrogio Marchioni, jota avustivat Pierre Mamie ja Giuseppe Martinoli.Catholic-Hierarchy.org: Bishop Ernesto Togni Togni erosi tehtävistään 21. kesäkuuta 1985. == Lähteet == Luokka:Sveitsiläiset papit Luokka:Katoliset piispat Luokka:Vuonna 1926 syntyneet Luokka:Vuonna 2022 kuolleet
Giuseppe Germano Bernardini

Giuseppe Germano Bernardini (27. syyskuuta 1928 – 3. joulukuuta 2023 Reggio Emilia) oli italialainen Turkissa toiminut roomalaiskatolinen arkkipiispa. Hän kuului kapusiineihin. Hänet vihittiin papiksi 21. maaliskuuta 1953 ja nimitettiin Trabzonin missio sui iuriksen johtoon 19. joulukuuta 1966. Bernardini sai nimityksen Izmirin arkkipiispaksi 22. tammikuuta 1983. Piispaksi vihkiminen seurasi 9. huhtikuuta. Pääkonsekraattorina toimi Bruno Foresti, jota avustivat Felix Alaba Adeosin Job ja Sergio Adolfo Govi. Bernardini jäi eläkkeelle 11. lokakuuta 2004.Catholic-Hierarchy.org: Archbishop Giuseppe Germano Bernardini, O.F.M. Cap. == Lähteet == Luokka:Italialaiset katoliset arkkipiispat Luokka:Vuonna 1928 syntyneet Luokka:Vuonna 2023 kuolleet
Dalsbruks Dragspelsklubb

Dalsbruks Dragspelsklubb on suomalainen harmonikkayhtye, joka perustettiin vuonna 1976. Tällä hetkellä kerholla on 23 aktiivisia muusikkoja.http://www.dalsbruksdk.com/historia.html ==Diskografia== * Så har man nu sen (1982) * Det skönaste som livet gav (1986) * Här e vi igen (1992) * Drag i bälgen (1996) * Mera Drag (2006) * Swing & Sweet (2010) ==Lähteet== ==Aiheesta muualla== * Kotisivu * Luokka:Suomalaiset kansanmusiikkiyhtyeet Luokka:Suomenruotsalaiset yhtyeet Luokka:Kemiönsaari
Dawson (yhtye)

Dawson on kemiläinen hard rock -yhtye, joka teki yhden albumin Hi-Hat -levymerkille. Sen musiikki on melodista heavy rockia, jossa on vaikutteita powerpopista sekä sanoitusten puolella iskelmällisyydestä. __notoc__ == Jäsenet == # Vele Kuijala – lauluhttp://www.tangotehdas.com/dawson_lp1.html # Erkki Huru – kitarat # Petteri Hätinen – kitarat # Reijo Savimäki – rummut # Reijo Sippola – bassokitarat == Diskografia == * ==Lähteet== ==Aiheesta muualla== * Luokka:Suomalaiset hard rock -yhtyeet
Daydreamers

Daydreamers on suomalainen instrumentaaliyhtye, joka teki yhden albumin Finnlevy-levymerkille. Levyllä soitti yhtenä muusikkona Janne Louhivuori.http://www.kolumbus.fi/jannelouhivuori/studiom.html == Diskografia == * ==Lähteet== ==Aiheesta muualla== * Luokka:Suomalaiset yhtyeet
Pocillopora

Pocillopora on kivikorallien suku, johon kuuluu noin 23 lajia. Niille on tyypillistä nystermien peittämä pintarakenne. Niinpä akvaariokaupassa niitä kutsutaan usein kukkakaalikoralleiksi. Niitä pidetään melko aggressiivisina koralleina, jotka helposti limoittavat ja tuhoavat lähellään kasvavat korallit.Pocillopora Live Aquara Kansainvälinen luonnonsuojeluliitto IUCN on luokitellut useimmat Pocillopora-lajit erittäin uhanalaisiksi. elinvoimaisia ovat P. setichelli ja P. grandis.Search (Pocillopora) IUCN Red List == Lähteet == == Aiheesta muualla == * (kuvia) Luokka:Kivikorallit
Freddie Wong

Freddie Wong (s. 13. syyskuuta 1985) on yhdysvaltalainen elokuvantekijä, muusikko, visuaalisten efektien tekijä ja videopelien pelaaja. Hän omistaa kaksi YouTube-kanavaa, jotka ovat RocketJump (jolla on yli 7 000 000 tilaajaa)https://www.youtube.com/user/freddiew ja Brandon JLahttps://www.youtube.com/user/freddiew2. Hän on youtubettaja Jimmy Wongin isoveli. Hän tekee videoita ystävänsä Brandon Laatsin kanssa. == Elämäkerta == Wong valmistui Lakesiden koulusta, jonka jälkeen hän haki ja valmistui Etelä- Kalifornian yliopistosta. == Ansioitunut == Wong kilpaili World Series of Video Games -tapahtumassa heinäkuussa 2007. Hän voitti ensimmäisen palkinnon Guitar Hero 2 -kilpailussa, kun soitti Freezpopin Less Talk, More Rokk. == Elokuvat == Vuosi Otsikko Rooli Muita tietoja 2010 Bear Tuottaja Elokuva 2011 Chuck Freddie TV Sarja, Sivurooli "Chuck Versus the Hack Off" 2012 Video Game High School co-ohjaaja, co-Tekijä, Itsenään Nettisarja 2013 Video Game High School Season 2 Co.ohjaaja, co-Tekijä, itsenään Nettisarja. Jatkoa suositulle ensimmäiselle kaudelle. Rahoitettiin kickstarterilla.http://www.kickstarter.com/projects/freddiew/video-game-high- school-season-two 2014 Video Game High School Season 3 co-ohjaaja, Co-Tekijä, itsenään Nettisarja. Jatkoa suositulle toiselle kaudelle. Rahoitettiin kickstarterilla. ==Lähteet== Luokka:Yhdysvaltalaiset tubettajat Luokka:Yhdysvaltalaiset elektronisen urheilun ammattilaiset Luokka:Vuonna 1985 syntyneet Luokka:Elävät henkilöt
Dominicones

Dominicones (1967–1973) oli helsinkiläisen Käpylän seurakunnan nuorten lauluyhtye, joka teki yhden single-levyn Kirkon nuoriso -levymerkille, yhden LP:n Nuorten keskus -levymerkille ja esiintyi n. 150 kertaa, muun muassa Kaustisen kansanmusiikkifestivaaleilla 1972. Yhtye toimi kahdessa kokoonpanossa. Ensimmäinen (1967–1969) oli Jukka Linkoheimo - Kare Ojaniemi - Antti Koski - Seppo Siirala. Tällä joukolla tehtiin single 'Tiellä ken vaeltaa' / 'Ilman sua' (KN-1) Yleisradion Liisankadun-studiolla Helsingissä tammikuussa 1969. Äänittäjänä oli Kari Tamminen. Toinen kokoonpano (1970–1973) oli Jukka Linkoheimo - Kare Ojaniemi - Tiina Haartti - Kaisla Ojaniemi. Tämä joukko teki LP:n Ihminen (NKLP-1) Finnvoxin A-studiolla Helsingissä keväällä 1973. Avustavina muusikoina levyllä soittavat Kari Chydenius (sähkökitara), Seppo Siirala (akustinen kitara), Matti Niiranen (piano) ja Antti Simolin (bongot). Äänittäjänä oli Jouko Ahera. Dominiconesin 'tavaramerkki' oli neliääniset laulusovitukset aikana, jolloin se ei ollut kovin yleistä. Harjoituksia oli kahdesti viikossa. Kummankin kokoonpanon sovittaja ja johtaja oli Kare Ojaniemi. ==Diskografia== * Tiellä ken vaeltaa/Ilman sua (1969) * Ihminen (1973) ==Aiheesta muualla== * Luokka:Suomalaiset yhtyeet Luokka:Helsingin musiikki
Easy (suomalainen yhtye)

Easy on suomalainen lauluyhtye, joka teki yhden albumin Scandia-levymerkille. ==Kokoonpano== * Sami Jawnehttp://www.discogs.com/artist/Easy+%289%29 * Roni Kamras * Peter Kokljuschkin * Christian Nyberg ==Diskografia== * Easy (1979) ==Lähteet== ==Aiheesta muualla== * Luokka:Suomalaiset yhtyeet
Konolfingen

Konolfingen on kunta Sveitsissä, Bernin kantonissa. Kunnassa on runsaat 5 000 asukasta. == Sijainti == Konolfingen sijaitsee Bernistä vajaat 20 kilometriä kaakkoon. == Liikenne == SBB:n rautatie Bernistä itään kohti Luzernia ja BLS:n rautatie Burgdorfista Thuniin risteävät Konolfingenin asemalla. == Talous == Nestléllä on Konolfingenissä tutkimuskeskus ja tuotantolaitoksia, jotka työllistivät vuonna 2011 yhteensä 770 henkilöä. Toiminnan juuret ovat Berneralpen Milchgesellschaft -yhtiössä, jonka César Ritz perusti vuonna 1892 ja joka vuonna 1971 siirtyi Nestlén omistukseen. == Tunnettuja konolfingeniläisiä == Kirjailija Friedrich Dürrenmatt syntyi Konolfingenissä. == Lähteet == * === Viitteet === == Aiheesta muualla == Luokka:Bernin kantonin kunnat
Endless Wire

Endless Wire on englantilaisen rockyhtye The Whon yhdestoista studioalbumi, joka ilmestyi Britanniassa 30. lokakuuta 2006 Polydor Recordsin julkaisemana ja Yhdysvalloissa seuraavana päivänä Universal Republicin julkaisemana. Se on The Whon ensimmäinen uutta materiaalia sisältävä studioalbumi vuonna 1982 ilmestyneen It’s Hardin jälkeen. Endless Wire sijoittui ensimmäisellä viikollaan seitsemänneksi Billboardin albumilistalla ja yhdeksänneksi Britannian albumilistalla. == Kappaleet == Kaikki kappaleet kirjoittanut; Pete Townshend ellei toisin mainita. == Arvostelut == * Metacritic: 64/100Metacritic aggregate * About.com: About.com * Allmusic: Allmusic review * Pitchfork Media: 4.7/10Pitchfork Media * Robert Christgau: CRobert Christgau * Rolling Stone: Rolling Stone * Soundi: Soundi == Lähteet == Luokka:The Whon albumit Luokka:Vuoden 2006 albumit
Akrobatiavoimistelu

Akrobatiavoimistelu on voimisteluun kuuluva kilpalaji. Akrobatiavoimistelu kehittää muun muassa lihaskuntoa, kestävyyttä, liikkuvuutta ja koordinatiokykyä. Lajilla on yhteisiä piirteitä telinevoimistelun ja myös jonkin verran cheerleadingin ja team gymin kanssa. ==Kilpailut== Akrobatiavoimistelun kilpailuohjelmat esitetään ryhmässä tai parin kanssa jossain seuraavista kokoonpanoista: * naisten pari (kaksi naista) * miesten pari (kaksi miestä) * sekapari (nainen ja mies) * naisten trio (kolme naista) * miesten nelikko (neljä miestä) * miesten trio (kolme miestä) * naisten nelikko (neljä naista) Akrobatiavoimistelussa kilpaillaan kolmella ohjelmalla; nosto-ohjelma (balance), heitto-ohjelma (dynamic) ja yhdistelmäohjelma (combined). Suomessa luokissa 1–4 kilpaillaan ainoastaan yhdistelmäohjelmalla.Kansalliset säännöt Suomen voimisteluliitto. Viitattu 30.8.2023. SM-kilpailuissa karsinnoissa esitetään heitto- ja nosto-ohjelmat, ja finaalissa yhdistelmäohjelma. Ohjelmiin sisältyy pari- tai ryhmäelementtejä, yksilöliikkeitä (esimerkiksi volttipätkiä ja tasapainoliikkeitä) sekä tanssillisia koreografiaosia. Toinen parista on "base" ja toinen "top". Parissa voimistelijat voivat olla periaatteessa myös samankokoisia, mutta tällöin he tarvitsevat harjoitusta koordinaatiokyvyssä, mutta myös lihasvoimassa. Pariliikkeissä base nostaa tai heittää toppia. Heitot voivat olla hyvinkin haastavia ja näyttäviä. Ryhmissä voidaan tehdä ryhmäliikkeitä isommalla kokoonpanolla ja niistä voi tulla moniulotteisempia. Triossa on kaksi basea ja yksi top. Ohjelma (tai ohjelmat) esitetään musiikin tahtiin 12 m × 12 m jousikanveesilla. Ohjelman maksimipituus on 2 min 30 sek. Musiikissa saa olla sanat, mutta niiden tulee olla voimistelijoiden ikätasoon sopivat. Jokaisessa sarjassa on omat vaatimuksensa, mitä liikkeitä ohjelmassa tulee olla. Pakollisten liikkeiden listalta voi valita haluamansa liikkeet. Esimerkiksi pari/ryhmäliikkeet voi valita listasta, jossa on tarjottu liikkeitä kolmessa vaikeustasossa, mutta ohjelmassa tulee olla tietty määrä pari/ryhmä- sekä yksilöliikkeitä. Tuomarit arvioivat kilpailusuorituksen kategorioissa vaikeus, suorituspuhtaus ja taiteellisuus. ==Akrobatiavoimistelu Suomessa== Suomessa akrobatiavoimistelu on yksi seitsemästä Suomen Voimisteluliiton kilpalajista. Akrobatiavoimistelu ei ole kovin tunnettua Suomessa, mutta harrastajia tulee koko ajan huimasti lisää. Suomessa valmennetaan akrobatiavoimistelua jo monessa seurassa. Suomessa kilpaillaan kansallisissa luokkasarjoissa 1, 2, 3, 4, 5 ja 6 sekä akropuissa luokissa 1, 2, 3 ja 4. Luokan 1 merkkiä sanotaan staramerkiksi, luokan 2 merkkiä kuparimerkiksi, luokan 3 merkkiä pronssimerkiksi, luokan 4 merkkiä hopeamerkiksi sekä 5 ja 6 luokkien merkkiä kultamerkiksi. Lisäksi on smaragdi- ja timanttimerkki, jotka eivät vaikuta luokkasarjoihin. . == Lähteet == * https://www.voimistelu.fi/fi/L%C3%B6yd%C3%A4-voimistelu/Akrobatiavoimistelu/Lajiesittely === Viitteet === Luokka:Voimistelu
Miki Fujimura

Miki Fujimura ( Fujimura Miki; s. 15. tammikuuta 1956 Setagaya, Tokio) on entinen japanilainen laulaja. Fujimura esiintyi Ran Iton ja Yoshiko Tanakan kanssa Candies-yhtyeessä 1970-luvulla. Luokka:Japanilaiset näyttelijät Luokka:Japanilaiset laulajat Luokka:Japanilaiset idolit Luokka:Vuonna 1956 syntyneet Luokka:Elävät henkilöt
Randy Edwini-Bonsu

Randy Edwini-Bonsu (s. 20. huhtikuuta 1990 Kumasi, Ghana) on kanadalainen jalkapalloilija, pelipaikaltaan hyökkääjä. Hän edustaa Saksan 2. Bundesliigassa pelaavaa Eintracht Braunschweigia. Syyskuun 2011 kolmessa Ykkösen ottelussa Edwini-Bonsu teki AC Oululle 8 maalia (hattutemput FC Espoota ja OPS:aa vastaan) jonka myötä hänet valittiin Ykkösen syyskuun pelaajaksi Kahdeksan osumaa syyskuussa Miesten Ykkönen. Viitattu 07.03.2012.. ==Lähteet== Luokka:Kanadalaiset jalkapalloilijat Luokka:Vuonna 1990 syntyneet Luokka:Elävät henkilöt
Stop-Loss

Stop-Loss (televisioesityksessä käytetty nimeä Stop-Loss – Kutsu taisteluun) on vuonna 2008 ensi-iltansa saanut yhdysvaltalainen draamaelokuva, jonka on ohjannut Kimberly Peirce ja jonka pääosia näyttelevät Ryan Phillippe, Channing Tatum, Abbie Cornish ja Joseph Gordon-Levitt. Elokuvan tuottivat Paramount Pictures ja MTV Films. == Juoni == Menestynyt kersantti Brandon King (Ryan Phillippe) palaa joukkoineen Irakin sodasta pieneen kotikyläänsä Texasissa. Perheen tuki takanaan ja yhdessä parhaan ystävänsä Steve Shriverin kanssa, joka palveli hänen kanssaan Irakissa, Brandon yrittää jatkaa elämäänsä, jonka jätti jälkeensä. Yhdessä muiden sota-ajan kaverusten kanssa Brandon ja Steve yrittävät tehdä paluuta siviilielämään. Sitten, vastoin Brandonin tahtoa, armeija värvää hänet takaisin sotaan. Hän ei suostu pakkovärvättäväksi, vaan lähtee pakomatkalle parhaan ystävänsä vaimo mukanaan. == Näyttelijät == == Vastaanotto == Elokuva sai yleisesti ottaen myönteisiä arvioita kriitikoilta: syyskuussa 2011 Rotten Tomatoes -verkkosivusto, joka seuraa laajaa valikoimaa eri kriitikoiden arvosteluja, on tilastoinut elokuvan saaman pistekeskiarvon tasolle 6,3/10 siten, että 65 % kaikkiaan 139:stä listatusta arvostelusta on pitänyt elokuvasta. Metacritic ilmoittaa elokuvalle pisteet 61/100 perustuen 35 arvosteluun. James Berardinelli kuvailee elokuvan olevan jälleen yksi "saarnallinen elokuva Irakin sodasta" ja kuvailee sitä "yksinkertaiseksi ja mielenkiinnottomaksi", eikä pidä elokuvaa sen tehokkaampana kuin muidenkaan (mukaan lukien Robert Redford, Brian De Palma, Gavin Hood ja Paul Haggis) elokuvia. Hänen mukaansa elokuvan peruslähtökohta on, että "sota on helvettiä, Yhdysvaltain hallitus on petollinen ja sotilaat ovat kärsineet peruuttamattomasti." Peter Travers toteaa arvostelussaan, että useat elokuvat Irakin sodasta ovat flopanneet viime vuosina (tappiota ovat tuottaneet muun muassa Lions for Lambs, Rendition – poikkeuksellinen luovutus, Redacted, Grace Is Gone ja In the Valley of Elah), mutta toteaa Stopp Lossin voivan muuttaa tilanteen. === Lipputulot === Huolimatta positivisista arvosteluista elokuva oli taloudellinen floppi. Elokuvan avausviikonloppuna sitä esitettiin 1 291 elokuvateatterissa tuottaen vain 4,5 miljoonaa Yhdysvaltain dollaria Yhdysvalloissa ja Kanadassa ollen kahdeksanneksi suosituin elokuva. 17\. kesäkuuta 2008 mennessä se on tuottanut yhteensä 10,9 miljoonaa Yhdysvaltain dollaria Yhdysvalloissa ja Kanadassa ja 16 000 dollaria muilla alueilla. Elokuvan arvioitu budjetti oli 25 miljoonaa dollaria ja se tuotti yhteensä vain 11 miljoonaa dollaria, eli alle puolet sen budjetista. == Lähteet == Luokka:Vuoden 2008 yhdysvaltalaiset elokuvat Luokka:Yhdysvaltalaiset draamaelokuvat Luokka:Elokuvat Irakin sodasta
Tahir Emra

Tahir Emra (10. maaliskuuta 1938 Đakovica – lokakuu 2024) oli kosovolainen taidemaalari. Hän opiskeli taidekoulussa Pećissa ja Figuratiivisen taiteen akatemiassa Belgradissa, josta valmistui vuonna 1966 opiskeltuaan professori Nedelko Gvozdenovićin johdolla. Emra oli vuonna 1974 mukana perustamassa Kosovon Figuratiivisen taiteen akatemiaa ja opetti siellä vuosien ajan. Hän kuului myöhemmin Kosovon tiede- ja taideakatemiaan.Robert Elsie: Historical dictionary of Kosova Emra oli nykytaiteen pioneeri Kosovossa 1960-luvulla. Hänen chiaroscuro-tekniikkaa hyödyntäviä abstrakteja teoksiaan esitettiin eri puolilla Jugoslaviaa varsinkin 1970–1980-luvuilla. == Lähteet == Luokka:Kosovolaiset taidemaalarit Luokka:Vuonna 1938 syntyneet Luokka:Vuonna 2024 kuolleet
Rauf Dhomi

Rauf Dhomi (s. 4. joulukuuta 1945 Đakovica, Jugoslavia) on kosovolainen säveltäjä ja kapellimestari. Hän kävi koulua Prizrenissä ja opiskeli sen jälkeen sävellystä ja orkesterinjohtoa Sarajevossa. Hän on ollut Kosovon tiede- ja taideakatemian jäsen vuodesta 1992. Vuonna 1992 hän myös perusti mieskuoron Kori i Burrave.Robert Elsie: Historical dictionary of Kosova Dhomin tuotannon joukossa on oopperoita, kirkkomusiikkia, kantaatteja ja runsaasti sinfonista musiikkia. Dhomi on tehnyt musiikkia myös elokuviin.Filmovi.com: Rauf Dhomi - Films and Biography Sävellystyönsä ohessa hän on opettanut Prištinan yliopiston taiteiden tiedekunnassa. == Lähteet == == Aiheesta muualla == * Luokka:Kosovolaiset säveltäjät Luokka:Oopperasäveltäjät Luokka:Elokuvasäveltäjät Luokka:Vuonna 1945 syntyneet Luokka:Elävät henkilöt
Kutsuntalakko

Kutsuntalakko oli vuosina 1902–1904 Suomen suuriruhtinaskunnassa järjestetty kieltäytyminen asevelvollisuuskutsunnasta, jossa arvalla valittiin kolmen vuoden asepalvelukseen joutuvat. Muiden tuli palvella reservin sotilaina 45, 30 ja 15 vuorokautta peräkkäisinä kesinä. Ajatus kutsuntalakosta perustui riitaan Suomen suuriruhtinaskunnan autonomiasta ja Venäjän yleisestä asevelvollisuudesta. Suomalaisen näkemyksen mukaan suomalaisten sotilaiden olisi tullut puolustaa vain Suomen suuriruhtinaskuntaa, kun taas venäläisten näkemyksen mukaan asevelvollisuuden olisi tullut laajeta suomalaistenkin osalta koskemaan koko Venäjän keisarikuntaa. Kutsuntalakkojen seurauksena suomalaisten asevelvollisuus korvattiin Suomen suuriruhtinaskunnan rahamaksuin Venäjän keisarikunnan yleiseen budjettiin sotilasmiljoonin.Nygård, Toivo. Uhattu autonomia. Teoksessa: Zetterberg, S. (toim.) Suomen historian pikkujättiläinen, s. 556–7. ISBN 951-0-14253-0. WSOY Porvoo 2003 Muistoksi kutsuntalakkolaisuudesta 1902–1904 on vuosien 1902-1904 kutsuntalakkolaisten muistomitali. Yksi mitalin saajista on Carl Gustaf Emil Mannerheim, joka tuona aikana palveli ammattiupseerina Venäjän keisarikunnan armeijassa. Sitä säilytetään Mannerheimin kunniamerkkikokoelmassa hänen kotimuseossaan. ==Katso myös== *Ensimmäinen sortokausi ==Lähteet== == Aiheesta muualla == * Kutsuntalakkolaiset koolla, Kuva, 15.12.1937, nro 6, s. 10, Kansalliskirjaston digitaaliset aineistot Luokka:Sortokaudet luokka:Aktivismi
Vallinojan rautatieasema

Vallinojan rautatieasema on Vallinojan kaupunginosassa Vantaalla sijaitseva asemavaraus. Se tulisi Korson ja Savion välille.Tiheä junaliikenne Helsingin ja Keravan välillä alkaa viikonloppunaRatahallintokeskus 2004 Keravan kaupunkiradan töiden yhteydessä vuonna 2003 neljäs raide toteutettiin siten, että uuden aseman saarilaituri voidaan rakentaa ilman puuttumista raiteiden linjaukseen. Tämän mahdollistavat aseman kohdalle rakennettu alikulku ja raiteiden 3–4 väliin jätetty tila, johon laituri, portaat ja hissi voidaan rakentaa. Radan itäpuoli asemavarauksen kohdalla on Vantaan osalta valmiiksi rakennettua, mutta alueen pientalovaltaisuudesta johtuen asukasmäärä ei ole riittävä raskaan raideliikenteen asemalle. Aseman toteuttaminen riippuu siitä, kuinka paljon uutta rakentamisoikeutta kaavoitetaan radan länsipuolelle ja millä aikataululla alue toteutetaan. Suunnitellun Vallinojan uuden asuinalueen rakentamisella ei Vantaan kaupungin vuonna 2009 antaman lausunnon mukaan ole kiirettä.Vantaan yleiskaavasta tehdyt valitukset kumoon Helsingin Sanomat. 2009. Yleiskaavassa 2020 länsipuolinen alue on edelleen merkitty rakennettavaksi, ja kaupunginhallituksen lausunnossa alue on listattu täydennettäviin uusiin asemanseutuihin. Keravan puolella radan itäpuolelle ei toteuteta asutusta. Keravan kaupunki on päättänyt panostaa alueen kehittämiseen merkittäväksi logistiikkakeskukseksi. == Lähteet == Luokka:Vantaan suunnitellut rautatieliikennepaikat Luokka:Vallinoja
Irene (täsmennyssivu)

Irene voi tarkoittaa seuraavia: * Irene, naisen etunimi * Irene, Alfred E. Greenin ohjaama mykkäelokuva vuodelta 1926 * Irene, Herbert Wilcoxin ohjaama elokuva vuodelta 1940 * 14 Irene, asteroidi * Hurrikaani Irene, hurrikaani Atlantilla lokakuussa 1999 * Hurrikaani Irene, hurrikaani Atlantilla ja Pohjois-Amerikan rannikolla elokuussa 2011.
Monty Python – Elämän tarkoitus

Monty Python – Elämän tarkoitus () on vuonna 1983 ensi-iltansa saanut brittiläisen Monty Python -komediaryhmän tekemä episodielokuva elämän tarkoituksesta ja ihmisen eri elämänvaiheista.Monty Python's The Meaning of Life (1983) NY Times Elämän tarkoitus on ryhmän viimeinen elokuva. Elokuvan on ohjannut Terry Jones. Elokuvassa Monty Python palaa televisio-ohjelmiensa formaattiin: se koostuu sketseistä, surrealistisista piirrosjaksoista ja keskeytyksistä.Monty Python's The Meaning of Life (1983) NY Times Elokuvan alussa nähdään Python-ryhmään kuuluvan Terry Gilliamin ohjaama 17-minuuttinen itsenäinen lyhytelokuva The Crimson Permanent Assurance. Yorkshireen sijoittuvassa jaksossa köyhän katolisen perheen isä huokailee, kun lapsia syntyy enemmän kuin hän voi elättää. Kohtauksen päättävä laulu ”Every Sperm Is Sacred” oli Bafta-ehdokkaana.Nominations 1983 Bafta Cannesin elokuvajuhlilla elokuva sai juryn erikoispalkinnon.Jury's Special Grand Prix, 1983 Festival de Cannes Muut elokuvan laulut ovat ”The Accountancy Shanty”, ”Galaxy Song”, ”Christmas in Heaven”, ”The Penis Song" sekä alkutekstien aikana soiva ”The Meaning of Life”. Kaikki laulut sisältyvät myöhemmin julkaistuun musiikkialbumiin Monty Python Sings. ==Näyttelijät== ==Vastaanotto== Suomessa aikalaiskritiikki oli melko nihkeää. Kymmenestä suomalaisesta ensi- iltakriitikosta yksi antoi Elämän tarkoitukselle kolme tähteä, kuusi kaksi tähteä ja yksi yhden tähden, keskiarvona 1,6 tähteä neljästä. == Lähteet == Luokka:Monty Python -elokuvat Luokka:Terry Jonesin ohjaamat elokuvat Luokka:Brittiläiset mustan komedian elokuvat Luokka:Elokuvat uskonnoista Luokka:Brittiläiset elokuvamusikaalit Luokka:Vuoden 1983 brittiläiset elokuvat Luokka:Episodielokuvat
Dodë Gjergji

Dodë Gjergji (s. 16. tammikuuta 1963) on kosovolainen roomalaiskatolinen piispa. Hänet vihittiin papiksi Skopje-Prizrenin hiippakuntaan 15. elokuuta 1989 ja nimitettiin Albanian Sapën apostoliseksi hallitsijaksi 5. helmikuuta 2000.Catholic-Hierarchy.org: Bishop Dodë Gjergji Gjergji sai 23. marraskuuta 2005 nimityksen Sapën hiippakunnan ensimmäiseksi piispaksi sitten 1940-luvun.Catholic-Hierarchy.org: Diocese of Sapë Piispaksi vihkiminen seurasi 5. tammikuuta 2006. Pääkonsekraattorina toimi John Bulaitis, jota avustivat Angelo Massafra ja Marko Sopi. 12\. joulukuuta 2006 Gjergjin seuraajaksi Sapën hiippakunnassa nimitettiin Lucjan Avgustini, kun Gjergji itse siirtyi Kosovon Prizrenin apostoliseksi hallitsijaksi. == Lähteet == Luokka:Kosovolaiset henkilöt Luokka:Katoliset piispat Luokka:Vuonna 1963 syntyneet Luokka:Elävät henkilöt
Soslan Andijev

Soslan Petrovitš Andijev (, 21. huhtikuuta 1952 Dzaudžikau, Pohjois-Ossetian ASNT – 22. marraskuuta 2018 Moskova, VenäjäНа 67-м году жизни скончался Сослан Андиев ) oli Neuvostoliittoa edustanut vapaapainija, olympiavoittaja, maailman- ja euroopanmestari. Raskaimmissa painoluokissa kilpaillut Andijev voitti painijanurallaan vapaapainissa olympiakultaa Montréalissa 1976 ja Moskovassa 1980. Lisäksi hän voitti neljä maailmanmestaruutta, yhden MM-hopean ja kolme Euroopan mestaruutta. Vuonna 2006 Andijev nimettiin kansainväliseen painin hall of fameen.https://web.archive.org/web/20160514053447/https://unitedworldwrestling.org/organization/hall- of-fame/freestyle?page=1# Andijev kuoli Moskovassa 66-vuotiaana. Hänen kuolemastaan uutisoitiin 22. marraskuuta 2018.https://rsport.ria.ru/around/20181122/1146367127.html == Lähteet == * Andiev, Soslan (URS) International Wrestling Database * Soslan Andiyev Bio, Stats, and Results Olympics at Sports-Reference.com === Viitteet === == Aiheesta muualla == Luokka:Neuvostoliittolaiset vapaapainijat Luokka:Neuvostoliittolaiset olympiavoittajat Luokka:Vuonna 1952 syntyneet Luokka:Vuonna 2018 kuolleet